Tahte puhul on tegemist aga samasuguste elamustega, nagu teadvuseta magamise seisundis unenägudeta unes. Teil tarvitseb vaid kord järele mõelda: te tõstate kätt, käsivart ning teil on käes tahte tulemus. Te tajute nimelt tahte tulemust. Tahteimpulss, vahetu vaimne impulss, on seotud ainevahetusega. Kogu seesmist protsessi, mis toimub tahte ja ainevahetuse vahel tajute te niisama vähe kui seda, mida te tegelikult läbi elate,  olles teadvusetus unenägudeta unes. Tegelike tahteprotsesside ja unenägudeta uneprotsesside teadvuselamused on täiesti võrdväärsed. Samalaadsed on tundeelu ja unelemisprotsessid. Tõeline ärkvelelu on vaid kujutluselus. Tähendab, me ei maga tegelikult mitte ainult uinumise ja ärkamise vahelisel ajal, vaid magame osaliselt ka ärkvel olles. Me oleme ärkvel oma kujutluselu suhtes, uneleme tundeelu suhtes ja magame tahteelu suhtes.